Tuva Gry Øyan

Tuva Gry Øyan (født 16. september 1949, død 4. november 2013«Den varme 'stålkvinnen'», nekrolog i Klassekampen 9. november 2013) var en norsk journalist, i 1970-årene en sentral aktivist på norsk venstreside.

 Liv og virke 
Øyan var med i den norske ml-bevegelsen, og satt som leder for Rød front-styret som ble valgt i Det Norske Studentersamfund i 1975, i en tid da de røde fullstendig dominerte i DNS.

På slutten av 1970-årene begynte hun som journalist i AKP(m-l)s avis Klassekampen, der hun arbeidet i utenriksredaksjonen.Side 126. Alf Skjeseth: Sykle på vatnet, Samlaget (2011) I 1980 dekket hun blant annet de polske arbeidernes opprør på Leninverftet i Gdańsk - og endte opp med å holde appell for de aksjonerende verftsarbeiderne.

Siden arbeidet hun for Amnesty og Fri Fagbevegelse, før hun i 1992 begynte i Arbeiderbladet / Dagsavisen. Der var hun fram til 1998.

Etter århundreskiftet arbeidet hun som frilansskribent, og var spesielt opptatt av Oslo østkants lokalhistorie. Hun skrev blant annet jubileumsboken til Rodeløkkens kolonihagers hundreårsjubileum.

 Bibliografi 
 Oppvekst under okkupasjon : erindringer fra barne- og ungdomsår på Grünerløkka 1940-45 (2003)
 Bureisere midt i byen : Rodeløkkens kolonihager 1907-2007 (2007)

 Referanser 

Kategori:Formenn av Det Norske Studentersamfund
Kategori:Journalister i Klassekampen
Kategori:Journalister i Dagsavisen eller forløpere